**Datum: 17.8.2023. SAOPŠTENJE ZA MEDIJE**

 **Zadužbina srca – u poslovnicama m:tel-a**

*Jedna knjiga, poklon kojim možete učiniti veliko djelo!*

Akcija „Zadužbina srca, neka nas knjiga spaja“ još uvijek traje. U svim poslovnicama kompanije m:tel, širom BiH, možete pronaći kutiju sa ovim natpisom, a u nju možete ostaviti knjigu kao poklon našim ljudima u dalekoj Australiji.

Biblioteka u Melburnu, u koju su dobrodošli svi ljudi s ovih prostora, svoj fond želi da obogati literaturom koja će pomoći našim sunarodnicima da sačuvaju svoj jezik i kulturu čak i tako daleko od svoje domovine.

Ova akcija rezultat je zajedničkog rada Udruženja građana „Humanitas“ i m:tel-a, a njen cilj je povezivanje ljudi na najljepši način – knjigom.

Svratite do prvog m:tel prodajnog mjesta u svom gradu i donirajte knjigu kao „Zadužbinu srca“!

Ključne riječi: mtel, Zadužbina srca, društvena odgovornost

izvor fotografija: m:tel